развлекателни шеги за Изневери
Една палавница си била довела любовник вкъщи. Когато приключили със с*кса - оня започнал да се облича. Тъкмо си навлякъл бялата тениска и белите боксерки, когато чул, че външната врата се отключва!
Прелюбодейката прошепнала уплашено:
- Ужас! Мъжът ми се прибира по-рано! Слушай ме внимателно! Ние сме на първия етаж! Скрий се зад телевизора - виж каква голяма плазма е! Аз ще баламосвам нещо мъжа ми, ще му отвличам вниманието...
А ти - при първият удобен случай - скачай през прозореца!
И така - оня се скрил на уговореното място.
Само миг по-късно - вътре връхлетял съпругът, пуснал телевизора и седнал да гледа мач. Оная започнала да се върти около него:
- Скъпи, искаш ли ракийка?
- Остави ме сега! Чакай да видя има ли засада!
- Ами, нещо за хапване?
- Трай, ма! Гледай какво меле стана! Опа! Според мен - това си е чист фал!
- Дай поне една целувка, де!
И неверницата хванала с две ръце главата на брачния си партньор и впила страстно устни в неговите!
Любовникът, тозчас скочил през прозореца, както си бил по бяла тениска и бели боксерки!
Домакинът нервно изблъскал жена си настрани:
- Видя ли сега какво стана, ма?! Докато ти ми се лигавиш, съдията изгони някой от "Славия". И не разбрах точно - кой!